Wilna Snyman se hoop, vrees en lewenslesse
JY LEES NOU Wilna Snyman se hoop, vrees en lewenslesse
Die bekroonde aktrise, wat nou weer te sien is in haar solo-optrede Nooit is 'n lang tyd*, kyk na binne.
Moederskap louter 'n mens . . . die geboorteproses, daai kind waarin jy deeltjies van jou man, jouself, die heelal sien. Ma-wees is 'n voorreg. Ek het geleer om kritiek nooit persoonlik op te neem nie, my aan kundiges te steur, selfondersoek te doen en altyd te bly leer. 'n Kritikus het my eenkeer "unseemly and too tall" genoem. Ek het 'n karakteraktrise geword en onder meer twaalf koninginne in my loopbaan vertolk, waar my lengte my goed te staan gekom het! Dis helend om te lag. Dis kenmerkend van Suid-Afrikaners. Ons lag dikwels ten spyte van rampe, verliese en teëspoed. Dis ons behoud.